
Parlamentul României
Camera Deputaţilor

	COMISIA PENTRU DREPTURILE OMULUI, CULTE ŞI PROBLEMELE MINORITĂŢILOR NAŢIONALE
Nr. 4c-5/479/2017                                                                                                                                                                                                                                    
	                             București,   8 noiembrie 2017

                                                      PLx 405/2017






				          Către,

				BIROUL PERMANENT AL 
				CAMEREI DEPUTAŢILOR

	Vă înaintăm, alăturat, RAPORTUL asupra proiectului de Lege pentru instituirea Zilei Minorităților Naționale din România, transmis  Comisiei pentru drepturile omului, culte şi problemele minorităţilor naţionale pentru dezbatere în fond,cu adresa nr. PL-x 405 din 30 octombrie 2017.
           În raport de obiectul şi conţinutul său, proiectul de Lege face parte din categoria legilor ordinare.

PREŞEDINTE,        
                                                                  
Iusein IBRAM                                                                   

RAPORT  

[bookmark: OLE_LINK2][bookmark: OLE_LINK1]asupra proiectului de Lege pentru instituirea Zilei Minorităților  Naționale din România

  
În temeiul dispoziţiilor art. 95 din Regulamentul Camerei Deputaţilor, republicat, Comisia pentru drepturile omului, culte şi problemele minorităţilor naţionale a fost sesizată spre dezbatere în fond, cu proiectul de Lege pentru instituirea Zilei Minorităților  Naționale din România, transmis cu adresa nr. PL-x 405 din 30 octombrie 2017, înregistrat sub nr.4c-5/479 din 31 octombrie 2017.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat iniţiativa legislativă în şedinţa din 23 octombrie 2017. 
Consiliul Legislativ a avizat favorabil iniţiativa legislativă, conform avizului nr.539 din 12.07.2017.
Proiectul de Lege are ca obiect de reglementare instituirea zilei de 18 decembrie  ca Ziua  Minorităților Naționale din România, la nivel de sărbătoare națională,  prilej de a face cunoscute valorile, tradiţiile şi obiceiurile minorităților naționale din România. 

În conformitate cu prevederile art.61 din Regulamentul Camerei Deputaţilor, republicat,  membrii Comisiei pentru drepturile omului  au  dezbătut  iniţiativa legislativă  în data  de  7 noiembrie 2017. Din numărul total de 12 membri ai Comisiei  au participat la şedinţă  9  deputaţi.
La dezbateri a participat în calitate de invitat:  domnul Amet Aledin, secretar de stat în cadrul Departamentului pentru Relaţii Interetnice.

În urma examinării iniţiativei legislative şi a opiniilor exprimate, luând în considerare și avizele sus-menționate, membrii  Comisiei pentru drepturile omului, culte şi problemele  minorităţilor naţionale  au   hotărât, cu majoritate  de voturi (o abținere), să propună plenului Camerei Deputaţilor  adoptarea  proiectului de Lege pentru instituirea Zilei Minorităților  Naționale din România, cu amendamente admise,  cuprinse în Anexa care face parte integrantă din prezentul raport.
În raport cu obiectul şi conţinutul său, proiectul de Lege face parte din categoria legilor ordinare.
      



PREŞEDINTE,                                                                         SECRETAR,
                                 
                                   Iusein IBRAM                                                                 Petre-Florin MANOLE                                                              






Consilier parlamentar        Onesia Babeş                                                                                                                                                                                                                                                                                                                                                                                                                                                                                                                                                                                                                                                                                                                                                
                         
                    
  Anexa
Amendamente admise 

	Nr. crt.
	
Text adoptat de Senat
	Text propus de Comisie
(autorul amendamentului)
	
Motivarea amendamentului

	 0
	1
	2
	3

	1
	LEGE pentru instituirea Zilei Minorităților Naționale din România
	Nemodificat
	

	2.
	Art. 1. – Se instituie ziua de 18 decembrie „Ziua Minorităților  Naționale din România” , ca sărbătoare națională.
	Art. 1. – Se instituie ziua de 18 decembrie - Ziua Minorităților  Naționale din România, ca sărbătoare națională.

Autor: Comisia pentru drepturile omului
	Pentru claritatea textului.


	3.
	Art.2. – (1) Anual, cu prilejul sărbătoririi „Zilei Minorităților Naționale din România”, se organizează manifestări culturale dedicate acestei sărbători.
(2) Autorităţile administraţiei publice locale şi organizaţiile neguvernamentale interesate pot sprijini organizarea manifestărilor dedicate sărbătoririi acestei zile.




	Art.2. – (1) Anual, cu prilejul sărbătoririi Zilei Minorităților Naționale din România, se organizează manifestări culturale dedicate acestei sărbători.

(2) Autorităţile administraţiei publice centrale şi locale, precum şi organizaţiile neguvernamentale interesate pot acorda sprijin logistic şi/sau financiar, pentru organizarea și desfăşurarea manifestărilor dedicate sărbătoririi acestei zile.
  
Autor: Comisia pentru drepturile omului
	Pentru claritatea textului.



Pentru o reglementare precisă.

	4.
	Art.3. - Societatea Română de Televiziune şi Societatea Română de Radiodifuziune vor include în programul zilei aspecte de la manifestările ocazionate de sărbătorirea „Zilei Minorităților Naționale din România”.
	Art.3. - Societatea Română de Televiziune şi Societatea Română de Radiodifuziune, în calitate de servicii publice, vor include în programul zilei emisiuni ori aspecte de la manifestările ocazionate de sărbătorirea Zilei Minorităților Naționale din România.

Autor: Comisia pentru drepturile omului
	Pentru o reglementare precisă.





	4. 
	
	Art.4. La data intrării în vigoare a prezentei legi, se abrogă Hotărârea Guvernului nr.881 din 9 decembrie 1998 pentru declararea zilei de 18 decembrie Ziua Minorităţilor Naţionale din România, publicată în Monitorul Oficial al României, Partea I, nr. 478 din 14 decembrie 1998.

Autor: Comisia pentru drepturile omului
	Pentru evitarea unei duble reglementări.

